Source: https://www.staremesto.sk/sk/content/zasadnutie-komisie-zo-dna-31-03-2008?sessidf21a0366dd9429dcbe9f518914e26965=ed69e8e4e1a2349bfb13b401060b762d
Timestamp: 2020-04-05 12:39:51+00:00

Document:
Zasadnutie komisie zo dňa 31.03.2008 | Bratislava-Staré Mesto
Zápisnica z rokovania Komisie mandátovej Miestneho zastupiteľstva mestskej časti Bratislava-Staré Mesto, konaného 31. marca 2008
1. Úprava platu starostu podľa zákona 253/1994 Z.z. v znení neskorších predpisov
2. Úprava platu hlavného kontrolóra podľa zákona SNR 369/1990 Zb. v znení neskorších prepisov
K bodu 1: Úprava platu starostu podľa zákona 253/1994 Z.z. v znení neskorších predpisov
Podľa zákona č. 253/1994 Z.z. NR SR o právnom postavení a platových pomeroch starostov obcí a primátoroch miest v znení neskorších predpisov (ďalej len „zákon 253/1994 Z.z.“) starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok a násobku podľa § 4 ods. (1) zákona 253/1994 Z.z., pričom sa zaokrúhľuje na celé stovky korún nahor. Pre našu mestskú časť platí 3,21 násobok (podľa počtu obyvateľov od 20001 do 50000).
V zmysle § 3 a § 4 zákona 253/1994 Z.z. plat starostu našej mestskej časti nemôže byť nižší ako týmto zákonom uvádzaný súčin, pričom podľa § 4 odsek (2) zákona 253/1994 Z.z. zastupiteľstvo môže tento plat rozhodnutím zvýšiť až na dvojnásobok.
hlasovaním: 5 – za, 0 – proti, 0 – zdržal sa,
miestnemu zastupiteľstvu schváliť zvýšenie minimálneho zákonného platu starostu podľa zákona 253/1994 Z.z. § 4 odsek (2) o 50% od 1. 4. 2007.
K bodu 2: Úprava platu hlavného kontrolóra podľa zákona SNR 369/1990 Zb. v znení neskorších prepisov
Mandátová komisia sa zaoberala úpravou platu hlavného kontrolóra mestskej časti Bratislava – Staré Mesto. Plat hlavného kontrolóra je súčinom priemernej mesačnej mzdy zamestnanca v národnom hospodárstve, vyčíslenej na základe údajov Štatistického úradu Slovenskej republiky za predchádzajúci kalendárny rok a koeficientu podľa počtu obyvateľov, čo je určené zákonom SNR 369/1990 Zb. o obecnom zriadení v znení neskorších predpisov v § 18c, kde odsek (1) určuje pre našu mestskú časť koeficient 2,24 (pre počet obyvateľov od 20001 do 50000).
Uznesenie č. 3/2008
hlasovaním: 5 - za, 0 – proti, 0 – zdržal sa,
miestnemu zastupiteľstvu, aby určilo zákonný plat hlavného kontrolóra mestskej časti podľa zákona SNR 369/1990 Zb. o obecnom zriadení v znení neskorších predpisov § 18c ods. 1 a aby podľa § 18 ods. 5 zákona SNR č. 369/1990 Zb. o obecnom zriadení v znení neskorších predpisov s c h v á l i l o hlavnej kontrolórke mesačnú odmenu vo výške 15 % platu podľa § 18 ods. 1 tohto zákona s účinnosťou od 1.4.2008.
Bratislava 31.3.2008

References: § 4
 § 3
 § 4
 § 4
 § 4
 § 18
 § 18
 § 18
 § 18